Document ID: 31998R2374

31998R2374
L 295/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2374/98 НА КОМИСИЯТА
от 3 ноември 1998 година
относно разрешаване на нови добавки в храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Директива 98/19/ЕО на Комисията (2), и по-специално членове 9й и 3 от нея,
като има предвид, че Директива 70/524/ЕИО предвижда, че може да се разрешат нови добавки или нова употреба на разрешени добавки, вземайки под внимание напредъка в научно-техническото познание;
като има предвид, че Директива 93/113/ЕО на Съвета (3), последно изменена с Директива 97/40/ЕО (4), чрез дерогация от Директива 70/524/ЕИО, даде право на държавите-членки да разрешат временно употребата и търговията с ензими, микроорганизми и техните препарати при храненето на животните;
като има предвид, че проверката на досиетата, изпратени от държавите-членки съгласно член 3 от Директива 93/113/ЕО показва, че определен брой вещества от групата на ензимите и микроорганизмите могат временно да се разрешат;
като има предвид, че Научният комитет по храненето на животните даде благоприятно становище във връзка с безвредността на тези вещества;
като има предвид, че предвидените в настоящия регламент мерки са в съответствие със становището на Постоянния комитет по храните за животни,
ПРИЕ НАСТОЯЩИЯ РЕГЛАМЕНТ:
Член 1
Веществата, спадащи към групата „ензими“ и посочени в приложението към настоящия регламент, могат да бъдат разрешени съгласно Директива 70/524/ЕИО като добавки при храненето на животните, при постановените в същото приложение условия.
Член 2
Настоящият регламент влиза в сила на двадесетия ден след публикуването му в Официален вестник на Европейските общности.
Прилага се от 1 юли 1999 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 1998 година.

Labels: 7
0
17
6